stanford-oval/wikipedia huggingface dataset:
הצרת אבי העורקים
תסמינים וסימנים

מועד הופעת התסמינים והסימנים תלוי בחומרת ההצרה ובנוכחות מומי לב נוספים. ככל שההצרה חמורה יותר וככל שמעורבים מומי לב נוספים, כך התסמינים והסימנים יופיעו בשלב מוקדם יותר. כאשר המום בא לידי ביטוי בינקות, הוא מלווה לעיתים קרובות בתת-התפתחות של קשת אבי העורקים, במומים מסתמיים ובפגם במחיצה הבין-חדרית. תינוקות אלה נדרשים לעיתים לצינור עורקי פתוח על מנת לאפשר אספקת דם לפלג הגוף התחתון, ולכן התסמינים מתבטאים כאשר צינור זה נסגר, זמן קצר לאחר הלידה. תסמינים אלה כוללים קושי בהאכלה, מצוקה נשימתית והלם, והם יכולים להתפתח בשבועיים הראשונים לחיים. בתינוקות אלה הדפקים בעורק הירך חלשים ומאוחרים ביחס לדופק בעורק החישור הימני, וזאת משום שלרוב ההצרה מתרחשת לאחר הסתעפותו של גזע הזרוע והראש מאבי העורקים. כמו כן, לחץ הדם בגפיים התחתונים נמוך מאשר לחץ הדם בגפיים העליונים. בנוסף, יכולה להישמע בהאזנה במסכת בגבול השמאלי של עצם החזה במרווחים הבין-צלעיים השלישי והרביעי אוושה, הקורנת לגב, מתחת לעצם השכם השמאלית. כאשר המום מלווה במומי לב נוספים, תיתכנה אוושות נוספות. במקרים חמורים עלולה להתפתח חמצת ואי-ספיקת לב קשה.
כאשר המום מתבטא בילדים בוגרים יותר, תיתכנה תלונות של חולשה וכאב ברגליים בזמן פעילות גופנית, כאב ראש או דימום מהאף. גם כאן, הדפקים בגפיים התחתונים יהיו חלשים, ובגפיים העליונים יימדד יתר לחץ דם. הופעת יתר לחץ דם בילדים עם הצרת אבי העורקים היא לעיתים הסיבה הראשונית שבגינה מופנה הילד לבדיקה אצל קרדיולוג ילדים. אוושה דומה לזו הנשמעת בתינוקות יכולה להישמע גם בילדים גדולים יותר.
בדיקות מעבדה ובדיקות עזר

בתינוקות אק"ג וצילום חזה ידגימו היפרטרופיה של החדר הימני, המלווה בהגדלה של צל הלב ולעיתים בבצקת ריאות. באקוקרדיוגרפיה ניתן לראות את מיקום ההצרה, וכן מומים נוספים נלווים, אם קיימים. בילדים בוגרים אק"ג וצילום חזה ידגימו דווקא היפרטרופיה של החדר הימני והגדלה קלה של צל הלב. בילדים מעל גיל 8 ניתן גם לראות בצילום חזה שקעים על פני הצלעות על רקע התפתחות עורקים מקבילניים. באקוקרדיוגרפיה, בנוסף למיקום ההצרה וחומרתה, אפשר לראות את ההיפרטרופיה של החדר הימני ובעיות מסתמיות נוספות. אם בדיקת האקוקרדיוגרפיה איננה חד-משמעית, ניתן לבצע בדיקות דימות נוספות כטומוגרפיה ממוחשבת או דימות תהודה מגנטית.
אבחנה

אבחנה של הצרת אבי העורקים מתבצעת לרוב לאחר העלאת חשד להצרה על רקע יתר לחץ דם סיסטולי בגפיים העליונים ודפקים חלשים בגפיים התחתונים. אישוש האבחנה מתבצע על פי רוב באקוקרדיוגרפיה. מבוגרים המאובחנים עם הצרת אבי העורקים עוברים צנתור לב על מנת להעריך את תפקוד העורקים הכליליים לפני התערבות טיפולית.
האבחנה המבדלת להצרת אבי העורקים תלויה בהסתמנות הקלינית. במקרה של אי-ספיקת לב בילוד נמצאים באבחנה המבדלת מצבים נוספים שבהם נחסם או מוצר מוצא חדר שמאל, כגון היצרות קשה של מסתם אבי העורקים, אלח דם, דלקת שריר הלב, והיפוקסיה סביב הלידה. במקרה של הבדלים המודינמיים בין הגפיים האבחנה המבדלת כוללת מחלת כלי דם היקפיים, קשירה ניתוחית קודמת, בתירת אבי העורקים והיצרות על-מסתמית של מסתם אבי העורקים.
טיפול

תינוק המתייצג עם סימני אי-ספיקת לב על רקע הצרת אבי העורקים מטופל ראשית בפרוסטגלנדינים מסוג E1 על מנת להשאיר את הצינור העורקי פתוח. מלבד זאת הטיפול כולל תרופות אינוטרופיות (המגבירות את כיווציות הלב), משתנים וטיפול תומך. כאשר התינוק מתייצב, או בגילאים מבוגרים יותר, הטיפול הסופי במום הוא באמצעות תיקון ניתוחי של המום, שהוא האפשרות הנפוצה יותר, או באמצעות אנגיופלסטיה והנחת תומכן במקום ההצרה. לאחר הניתוח תיתכן תופעת שגבור של יתר לחץ דם המצריך טיפול תרופתי, אולם הדבר חולף לאחר זמן מה.
מניעה

בשל המעקף שיוצר הצינור העורקי הפתוח קשה לאבחן את המום באולטרה סאונד טרום-לידתי. מחקר שוודי מצא כי מתוך 90 תינוקות שאובחנו עם הצרת אבי העורקים, רק שלושה אובחנו לפני הלידה. הדבר הוביל למסקנה שאולטרה סאונד טרום-לידתי איננו בדיקת סקר טובה לזיהוי מוקדם להצרת אבי העורקים. אותו מחקר מצא כי בדיקת אוקסימטריה בילוד גם היא איננה מספיק טובה לזיהוי מוקדם של ההצרה, וכי האמצעי המרכזי לגילוי מוקדם שלה היא בדיקה גופנית מדוקדקת בילוד.
פרוגנוזה וסיבוכים

בהיעדר טיפול, נמצא כי אנשים עם הצרת אבי העורקים חיים בממוצע עד גיל 35. הסיבוכים הנפוצים ללא טיפול הם יתר לחץ דם, מחלת לב כלילית מואצת, שבץ מוחי, בתירת אבי העורקים ואי-ספיקת לב.
לאחר טיפול הסיכון להצרה חוזרת הוא נמוך, אולם אחר החולים מתבצע מעקב פן יפתחו הצרה חוזרת או מפרצת. במקרה של הצרה חוזרת טיפול הבחירה הוא בצנתור ולא בניתוח. כאשר התיקון הראשוני מתבצע לאחר גיל 10, ישנה שכיחות מוגברת בעתיד למחלת לב וכלי דם, לרבות יתר לחץ דם כרוני, למרות התיקון.
לקריאה נוספת

Daniel Bernstein, Coarctation of the Aorta, Nelson Textbook of Pediatrics, 19e, Elsevier Saunders, 2011, pp. 1567-1570.
הערות שוליים

1 2 3  Daniel Bernstein, Coarctation of the Aorta, Nelson Textbook of Pediatrics, 19e, Elsevier Saunders, 2011, pp. 1567-1570.
↑  Vogt M, Kühn A, Baumgartner D, Baumgartner C, Busch R, Kostolny M, Hess J, Impaired elastic properties of the ascending aorta in newborns before and early after successful coarctation repair: proof of a systemic vascular disease of the prestenotic arteries?, Circulation. 2005;111(24):3269.
↑  Niwa K, Perloff JK, Bhuta SM, Laks H, Drinkwater DC, Child JS, Miner PD, Structural abnormalities of great arterial walls in congenital heart disease: light and electron microscopic analyses. Circulation. 2001;103(3):393.
↑  Isner JM, Donaldson RF, Fulton D, Bhan I, Payne DD, Cleveland RJ, Cystic medial necrosis in coarctation of the aorta: a potential factor contributing to adverse consequences observed after percutaneous balloon angioplasty of coarctation sites. Circulation. 1987;75(4):689.
↑  Lannering K, Bartos M, Mellander M, Late Diagnosis of Coarctation Despite Prenatal Ultrasound and Postnatal Pulse Oximetry. Pediatrics. 2015 Aug;136(2):e406-12.
↑  Warnes CA, Williams RG, Bashore TM, Child JS, Connolly HM, Dearani JA, del Nido P, Fasules JW, Graham TP Jr, Hijazi ZM, Hunt SA, King ME, Landzberg MJ, Miner PD, Radford MJ, Walsh EP, Webb GD, ACC/AHA 2008 Guidelines for the Management of Adults with Congenital Heart Disease: a report of the American College of Cardiology/American Heart Association Task Force on Practice Guidelines (writing committee to develop guidelines on the management of adults with congenital heart disease). Circulation. 2008;118(23):e714.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ולדימיר טוקמקוב

| --- | --- |

 לידה:  5 במרץ 1946 (בן 78) אודסה, ברה"מ 
 הדרגה הגבוהה ביותר:  רב אמן משנת 1972
 מד כושר מרבי:  2610 (ינואר 1998)
 מד כושר נוכחי:  2540 (לא פעיל)
 מדינה:  ברית המועצות, אוקראינה
 
ולדימיר טוקמקוב (ברוסית: Владимир Тукмаков;‏ נולד ב-5 במרץ 1946) הוא שחמטאי סובייטי-יהודי-אוקראיני.
קורות חיים

ולדימיר טוקמקוב נולד באודסה שבברית המועצות (כיום באוקראינה) והתחיל לשחק שחמט בגיל שבע.
בשנים 1972-1966 טוקמקוב הוביל את נבחרת ברית המועצות לניצחונות באליפות העולם לסטודנטים ובתקופה זו זכה ב-9 מדליות זהב (אישיות וקבוצתיות).
בשנים 1973, 1983 ו-1989 הוא היה חבר בנבחרת ברית המועצות שזכתה באליפות אירופה בשחמט לנבחרות (זכה ב-3 מדליות זהב קבוצתיות ו-2 אישיות).
בשנת 1970 הוא סיים במקום השני בתחרות בינלאומית בבואנוס איירס (זכה רוברט פישר), בשנת 1973 סיים במקום שני בתחרות בינלאומית מדריד (זכה אנטולי קרפוב), בשנת 1974 זכה במקום הראשון בתחרות בינלאומית אמסטרדם, בשנת 1978 סיים במקום הראשון בתחרות בינלאומית בווילנה, בשנת 1982 סיים במקום שני בתחרות בינלאומית בירוואן (זכה ארתור יוסופוב), בשנת 1990 חלק מקום ראשון בתחרות בינלאומית באמסטרדם, במשותף עם יהודית פולגאר. בשנת 1988 בתחרות שחמט מהיר בספרד הוא חלק מקום ראשון עם אנטולי קרפוב.
טוקמקוב השתתף מספר פעמים באליפות ברית המועצות בשחמט וסיים במקום השני ב-1970 (זכה ויקטור קורצ'נוי), 1972 (זכה מיכאל טל) ובשנת 1983 (זכה אנטולי קרפוב).
טוקמקוב היה מאמן נבחרת אוקראינה בשנים 2011-2004 בתקופה זו היא זכתה פעמיים באולימפיאדת השחמט ובשנת 2009 סיימה שלישית באליפות העולם.
קבלת דרגות בינלאומיות

1970 - אמן בינלאומי
1972 - רב-אמן.
ולדימיר טוקמקוב באולימפיאדת השחמט

בשנת 1984 השתתף טוקמקוב באולימפיאדת שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1984 | 4 | ברית המועצות | 2550 | 7 מ-10 | 5+ 4= 1- | 70.0 | 1 קבוצתי, 7 אישי |
הערות שוליים

↑  Tukmakov, Vladimir - Men's Chess Olympiads, באתר אולימפבייס (באנגלית)
| --- | --- |
בקרת זהויות :  ISNI: 0000 0003 9416 0883  LCCN: no2016036944  LNB: 000180778  NTA: 323401635  VIAF: 288600966   WorldCat (עם VIAF): 288600966 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
ויקיפונקציות

| --- | --- |


 סוג:  מאגר תוכנה 
 סלוגן:  Wikifunctions is a free library of functions that anyone can edit 
 תקופת הפעילות:  26 ביולי 2023 – הווה (שנה)
 מייסדים:  דני ווראנדצ'יץ
 בעלות:  קרן ויקימדיה
 www.wikifunctions.org
 
ויקיפונקציות היא ספריית פונקציות חופשית, שיתופית ורב־לשונית בהפעלת קרן ויקימדיה. הקטלוג שלה נבנה בשיטת ויקי ומאפשר יצירה, עריכה ושימוש מחדש בקוד מקור ובהרכבות.
המיזם הוא אחד משני המשאבים שפיתוח ויקיפדיה המופשטת מתבסס עליהם, לצד נתונים מוויקינתונים שישמשו כקלטים. ויקיפונקציות הוכרזה ביולי 2023, כמיזם קרן ויקימדיה הראשון מאז הקמת ויקינתונים בשנת 2012.
ראו גם

ויקיפדיה המופשטת
הערות שוליים

↑  Abstract Wikipedia/Updates/2023-07-26 - Meta, meta.wikimedia.org (באנגלית)
↑  Re: [Abstract-wikipedia] Wiki of functions naming contest, lists.wikimedia.org (באנגלית)
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
המשלט המשותף

| --- | --- |
אין תמונה חופשית
 קואורדינטות:  31°45′04″N 34°59′28″E﻿ / ﻿31.75118°N 34.99124°E﻿ / 31.75118; 34.99124
  מפת מיקום  מפה דינמית   (למפת השפלה מוגדלת) המשלט המשותף(למפת השפלה רגילה) המשלט המשותף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המשלט המשותף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המשלט המשותף  he המשלט המשותףhe המשלט המשותףמפת  __ בית שמש (in English: Beit Shemesh)מכל הצדדים: __ מועצה אזורית מטה יהודה (in English: Mateh Yehuda Regional Council) tabBackground:;tabBorder:#aaa;defaultTab:0;
 
מיקומו של המשלט המשותף בבית שמש ברחוב המשלט. הצבא המצרי היה מחופר במזרח, סמוך למקום שבו נמצא כיום המושב מחסיה (in English: Mahseya)
המשלט המשותף הוא משלט שהיה פעיל בזמן מלחמת העצמאות, במקום שבו הוקמה מאוחר יותר העיר בית שמש. המשלט נקרא "המשלט המשותף" מכיוון שבסיום מבצע דני, ב-18 ביולי 1948, שלטו בחלקו הצפוני של הרכס אנשי חטיבת הראל, ואילו בחלקו הדרומי החזיק כח מצרי, כאשר המרחק בין חטיבת הראל לכח המצרי היה 60 מטרים בלבד.
היישוב היהודי היחיד שהיה קיים ב-1948 באזור בית שמש של היום הייתה המושבה הר-טוב, ששכנה סמוך למושב נחם של היום. לאחר נפילת גוש עציון הוחלט על פינוי המושבה המבודדת כדי למנוע אירוע דומה. הפינוי בוצע בלילה שבין 15 ל-16 במאי, מהמושבה לכפר אוריה הסמוך (שבעצמו ניטש בהמשך). חודשיים לאחר מכן השתלטו מחדש כוחות מחטיבת הראל על המושבה בלילה האחרון של מבצע דני, בלילה שבין 17 ל-18 ביולי. הכוחות הישראליים התבססו במשטרת הרטוב ובגבעה שעליה נבנתה מאוחר יותר בית שמש. הגבעה משתפלה ממערב למזרח, לכיוון הכפר דיר אבאן, מקום שבו שוכן כיום המושב מחסיה, ובו היו מחופרים כוחות מצריים.
לאחר הערכות ופגיעות בכוחותיה, בתחילת מבצע ההר כבשה חטיבת הראל את "המשלט המשותף" בלילה שבין 18 ל-19 באוקטובר בסיום הקרב, בשלב ההתארגנות, נהרג מכדור תועה הקמב"ץ ומפקד הפלוגה, אהרן (ג'ימי) שמי. בהמשך המבצע נכבש שאר האזור; בין השאר נכבשו מנזר בית ג'מאל, הכפרים דיר ראפאת ששירת את מנזר דיר ראפאת (המנזר קיים ופעיל, מבני הכפר, השייכים למנזר, מוחכרים למוסד הגמילה רטורנו), דיר אבאן, בית סוסין (כיום תעוז), זכריא (כיום זכריה), תל עזקה, הכפר הערבי בית נטיף (בקרבת נתיב הל"ה), תחנת הרכבת הר-טוב, ומצודת המשטרה הבריטית ערטוף שעל יד המושבה הר-טוב, שבה ממוקמת עד היום תחנת המשטרה האזורית של בית שמש והסביבה.
בסוף 1950 הוקמה במתחם המשלט מעברת הר-טוב, שלימים הפכה לעיר בית שמש. על שם המשלט קרוי רחוב בבית שמש, במקום שבו שכן, שנקרא "רחוב המשלט".
יש הטוענים כי על המשלט הזה כתב חיים חפר את השיר היו זמנים, בלחן של משה וילנסקי:
הָיוּ זְמַנִּים,

אָז בַּמִּשְׁלָט יָשַׁבְנוּ,

הָיוּ זְמַנִּים,

לָחַמְנוּ וְאָהַבְנוּ,

עַכְשָׁו דָּבָר אֵין לְהַכִּיר –

עַל הַמִּשְׁלָט יוֹשֶׁבֶת עִיר,

אוּלַי בִּזְכוּת אוֹתָם זְמַנִּים...
הערות שוליים

↑  דויד מושיוב, על המשלט יושבת עיר, דבר, 22 באוקטובר 1963
ורדאו

| --- | --- |
סמל ורדאוסמל ורדאו

 מדינה:  גרמניה גרמניה
 שטח:  65.63 קמ"ר
 גובה:  334 מטרים
 אוכלוסייה:  ‏
  ‑ בעיר:  20,702 (31 בדצמבר 2022)
 קואורדינטות:  50°44′N 12°23′E﻿ / ﻿50.733°N 12.383°E﻿ / 50.733; 12.383
 אזור זמן:  UTC+2
 https://www.werdau.de/
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניורדאו(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניורדאו(למפת סקסוניה רגילה) דרזדן לייפציג קמניץ צוויקאו פלאואן גרליץ פרייברג באוצן פרייטאל פולין צ'כיה בווריה תורינגיה סקסוניה-אנהלט ברנדנבורגורדאו(למפת סקסוניה מוגדלת) דרזדן לייפציג קמניץ צוויקאו פלאואן גרליץ פרייברג באוצן פרייטאל פולין צ'כיה בווריה תורינגיה סקסוניה-אנהלט ברנדנבורגורדאו  he tabBackground:;tabBorder:#aaa;defaultTab:0;
 
ורדאו (בגרמנית: Werdau) היא עיר במערב סקסוניה שבגרמניה הממוקם כ-8 ק"מ מצוויקאו על גדות נהר פלייסה.
היסטוריה

האזור היה מכוסה במקור ביערות ועליו נלחמו הסלאבים והגרמנים במשך מאות שנים. בתקופת קרל הגדול והיינריך הראשון, הסלאבים נדחקו לאחור יותר ויותר והמתיישבים הגרמנים נכנסו לאזור. העיר הוזכרה לראשונה בשנת 1308. בשנת 1398 היא נרכשה על ידי פרידריך הראשון, הנסיך הבוחר מסקסוניה. ב-1 במאי 1756 התרחשה שריפה גדולה בוורדאו שהרסה כמעט את כל העיר.
בשנת 1905 הוחלט על בניית בניין עירייה חדש במקום בניין שנבנה בשנת 1727. הבניין נחנך בשנת 1911 בנוכחות פרידריך אוגוסט השלישי, מלך סקסוניה. בשנת 1845 נפתחה בעיר תחנת רכבת. בתחילת אפריל 1945 העיר שוחררה משליטה נצאית על ידי יחידות של צבא ארצות הברית. בהמשך הם נסוגו מערבה והאזור עבר לשטח הכיבוש הסובייטי.
עוד במהלך המאה ה-14 העיר הייתה מרכז תעשיית הטקסטיל. במחצית השנייה של המאה ה-20 בעיר התרכז ייצור משאיות מתוצרת IFA. בין הדגמים הראשונים היה IFA H6 שהיה מבוסס על תכנון שבוצע תרום מלחמת העולם השנייה. מפעלי תעשייה של העיר לא הצליחו לשרוד את התחרות לאחר איחוד גרמניה.
ויקיפדיה התאית

| --- | --- |


 סוג:  אנציקלופדיית אינטרנט חופשית
 הקמה:  25 בדצמבר 2003 
 בעלות:  קרן ויקימדיה 
 שפה:  תאית 
 הרשמה:  לא חובה
 ערכים:  167,251
 https://th.wikipedia.org/ 
 הסטטיסטיקה של ויקיפדיה התאית
  סטטיסטיקת צפיות של ויקיפדיה התאית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה התאית (בתאית: วิกิพีเดียภาษาไทย) היא גרסה של ויקיפדיה בשפה התאית, היא הושקה ב-25 בדצמבר 2003. נכון ל-19 ביולי 2021, יש בה 137,822 ערכים ו-405,336 משתמשים רשומים. ויקיפדיה (בכל השפות יחד) מדורגת על ידי אלכסה מקום 13 ברשימת האתרים המובילים בתאילנד.
ויקיפדיה התאילנדית היא האנציקלופדיה המקוונת השנייה בשפה התאית לאחר פרויקט אנציקלופדיית הנוער שפותחה בחסותו של מלך תאילנד, פומיפון אדוניאדט.
ציוני דרך

25 בדצמבר 2003 – העמוד הראשי נוצר לאחר שב-16 במרץ 2003 הוא נפתח לראשונה כאשר כל תוכנו היה "Describe the new page here." (תאר את הדף החדש כאן).
27 בדצמבר 2003 – הערך הראשון נוצר כאשר הוא מכיל רק מילה אחת "ดาราศาสตร์" (אסטרונומיה) שקושר ל-32 ויקיפדיות בשפות אחרות. לאחר מכן הפך לקצרמר ב-31 במאי.
28 בפברואר 2004 – הערך הראשון האמיתי נוצר, מדעי המחשב.
21 באפריל 2004 – הערך ה-500 נפתח, גרווילאה.
10 במרץ 2004 – הערך ה-1,000 נפתח, הארי פוטר.
28 באוקטובר 2005 – הערך ה-5,000 נפתח, באו צנג.
מרץ 2006 – הוספת תוכן משמעותית של ערכי שנים מ-543 לפנה"ס עד 1800 באופן חצי-ידני בעזרת JavaScript. כ-2500 קצרמרים הוספו.
14 במרץ 2006 – הערך ה-10,000 נפתח, אוניברסיטת פנסילבניה.
16 במרץ 2007 – הערף ה-20,000 נפתח, אריאס מו.
10 בדצמבר 2007 – הערך ה-30,000 נפתח, אנדי לאו.
26 באוקטובר 2008 – הערך ה-40,000 נפתח, במבו בלייד.
4 בספטמבר 2009 – הערך ה-50,000 נפתח, הנסיך ננדה.
30 בינואר 2016 – הערך ה-100,000 נפתח, שנות ה-40 של המאה ה-20.
הערות שוליים

↑  Top Sites in Thailand - Alexa, www.alexa.com (באנגלית)
| ויקיפדיות לפי כמות ערכים (63,773,174) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
וולטרה

וולטרה (איטלקית: Volterra) היא עיר בטוסקנה שבאיטליה, כ-50 ק"מ דרומה לפיזה. וולטרה היא עיר עתיקה שנוסדה על ידי האטרוסקים במאה ה-7 לפנה"ס. העיר פרחה בימי הביניים המאוחרים והרובע העתיק שלה, המוקף בחומה, שומר על אופיו מתקופה זו.
גאוגרפיה

וולטרה נמצאת במערב טוסקנה, בנפת פיזה, כ-50 ק"מ מזרחה מחוף הים הליגורי, וכ-50 ק"מ מדרום לפיזה. היא שוכנת על פסגת הר המתנשא מעל עמק קצינה (Val di Cecina), בגובה 531 מטר מעל פני הים.
היסטוריה

וולטרה, בשמה הקדום וולטרי (Velathri), היא אחת הערים העתיקות בטוסקנה. נוסדה על ידי האטרוסקים במאה ה-7 לפנה"ס. הייתה אחת משתים עשרה הערים החברות ב“ליגה האטרוסקית“. וולטרי שלטה על רצועת חוף נרחבת של הים הליגורי ובאיים קורסיקה ואלבה. היו לה קשרי סחר ימי עם יוון, קפריסין ופיניקיה. העיר נכבשה על ידי רומי במאה ה-3 לפניה"ס, הרומאים נתנו לה מעמד של עיר חופשית ונתנו לה את השם Volaterrae. בתקופת מלחמת האזרחים הרומית (בעשור השני של המאה הראשונה לפנה"ס) תמכה וולטרה בסיעה הפופולרית, עם ניצחון הסיעה היריבה בראשות סולה, נשלל ממנה המעמד של עיר חופשית. מעמד שהוחזר לה במהרה בהמלצת קיקרו. בתקופת יוליוס קיסר הוחלט לחלק אדמות באזור לוותיקי המלחמות, קווינטוס ולריוס אורקה היה אחראי על הסדרת הנושא. בתחילת המאה הראשונה לספירה תיאר אותה סטראבון, גאוגרף והיסטוריון יווני, בספרו גאוגרפיקה: "עיר בעלת חומות גבוהות הנמצאת על פסגת הר שמדרונותיו תלולים". באותה מאה נולד בוולטרה האפיפיור השני לינוס הקדוש. במאה השלישית או הרביעית ניתן לעיר מעמד של בירת מחוז כנסייתי (דיוקסיה). בישופי העיר היו גם השליטים הפיאודליים שלה. בסוף המאה ה-12 החל מאבק של תושבי העיר כנגד השלטון הפיאודלי של בישופי העיר, שבסופו השתחררה העיר משלטון הבישופים והפכה לעיר-מדינה עצמאית. העיר ניהלה מאבק ממושך עם ערים שכנות על ההגמוניה באזור ובעיקר על השליטה במכרות האלום ששימש לתעשיית הטקסטיל. בסופו של דבר, במאה ה-14, נכנעה לפירנצה והפכה לבת חסותה ובהמשך לחלק מהדוכסות הגדולה של טוסקנה. במקביל החלה דעיכה כלכלית של העיר שנמשכה עד המאה ה-19, אז החלה תקופת שגשוג חדשה בעקבות העניין הרב במוצרי בהט ותיעוש מכרות האלום.
אתרים בולטים

התיאטרון הרומאי - נבנה במאה ה-1 לפני הספירה. נחשף בחפירות שנערכו ב-1950. נמצא מחוץ לחומה הצפונית.
פיאצה דיי פריורי - הכיכר המרכזית בעיר.
פלאצו דיי פריורי - ארמון מושל העיר, כיום בית העירייה. גובל בפיאצה דיי פריורי. הוא הארמון העתיק מסוגו בטוסקנה. הוחל בבנייתו ב-1208 והיא הסתיימה באמצע המאה ה-13.
קתדרלת וולטרה - גובלת בפיאצה דיי פריורי. נבנתה מחדש והוגדלה במאה ה-13, לאחר רעידת אדמה. בין היתר, מצויים בקתדרלה יצירות אמנות של הפסל מינו דה פיאזולה ( Mino da Fiesole) והציירים: סנטי די טיטו ( Santi di Tito), ג'ובאני בלדוצ'י ( Giovanni Balducci), אגוסטינו וראצ'יני ( Agostino Veracini) ניקולו צ'ירציניאני (Niccolò Circignani), אנדראה דלה רוביה (Andrea della Robbia) ובנוצו גוצולי (Benozzo Gozzoli).
מוזיאון אטרוסקו גוארנאצ'י - מצוי בחלקה המזרחי של העיר. המוזיאון נוסד ב-1761. הוא המוזיאון הציבורי הראשון באירופה וכולל ממצאים רבים מהתקופה האטרוסקית.
מבצר מדיצ'י - מבצר הנמצא בפינה הדרום-מזרחית של העיר בנקודה הגבוהה ביותר בה. הוא נבנה ב-1474 - שנתיים לאחר כיבוש העיר על ידי פירנצה שנשלטה על ידי בית מדיצ'י. מטרתו הייתה גם הגנה על העיר וגם שליטה בה כנגד מרד. כיום משמש כבית סוהר באבטחה מוגברת, לאסירים שנידונו לתקופת מאסר ארוכות.
חומות העיר

וולטרה מוקפת בשתי חומות שחופפות בחלקן; החומה האטרוסקית העתיקה שמקיפה שטח גדול של העיר והחומה המדיוולית, הקיימת עד היום, המקיפה שטח מצומצם יותר של העיר.
החומה האטרוסקית נבנתה סביב המאה ה-4 לפני הספירה. היא עשויה מאבני אבן חול גדולות, ללא חיזוק אדמה ומלט, והיקפה הוא 7.28 קילומטר. השטח שבתוך חומה זו הוא 1,160 דונם. החומה נבנתה כדי להגן על העיר מפני הפשיטות של הקלטים ושל העמים האיטלקים שבצפון דרומה. בניגוד לחומה המדיוולית התוחמת את פסגת ההר עליו מצויה העיר, החומה הקדומה תוחמת שטחים נמוכים יותר ובעלי תווי שטח משתנה. באותה תקופה הייתה אוכלוסיית העיר גדולה יותר ובנוסף, החומה הגנה על מקורות מים ועל שטחים חקלאיים שנדרשו להזנת האוכלוסייה. כמו כן, יועד השטח הנמוך יותר לאכסון האוכלוסייה הכפרית שבסביבה שהתכנסה לעיר בעיתות צרה. שני שערים בחומה האטרוסקית קיימים עד היום: "שער הקשת" (Porta all'Arco) ו"שער דיאנה" (Porta Diana).
החומה הנוכחית נבנתה במהלך המאה ה-13, החלק הראשון הושלם ב-1238 וכל שאר החומה עד 1266. היא נבנתה באותה תקופה שבה נבנו חומות סביב ערים רבות באיטליה. הצטמצמותה של האוכלוסייה באותה תקופה והקושי של אותה אוכלוסייה להגן על החומה האטרוסקית הארוכה, הביאו ליצירת חומה בעלת היקף מצומצם. בנאי החומה השתמשו בלבנים קטנות בהרבה מהאבנים האטרוסקיות הגדולות. כמו כן, במקומות בהן הגישה לחומה הייתה קלה נחפרו גם חפירים.
יהודים בוולטרה

בימי הביניים המאוחרים הייתה קהילה יהודית בעיר. בן מפורסם של קהילה זו הוא משולם בן מנחם שהיה שולחני אמיד שיצא בשנת 1481 למסע למצרים וארץ-ישראל אותו תיאר בספרו "מסע משולם מוולטרה בארץ-ישראל".
כלכלה

כלכלת העיר מבוססת כיום בעיקר על תיירות ועל תעשיית הבהט.
ערים תאומות

צרפת מנד, צרפת (מ־1993)
גרמניה וונזידל, גרמניה (מ־2006)
פולין סנדומייז', פולין
לקריאה נוספת

הרב שי עילם, לארץ הקודש ובחזרה, כתב העת "קולמוס" גיליון 152, תשע"ח
הערות שוליים

↑  ד"ר ורדה רוטשטיין מאייר, פניני אמנות בטוסקנה, וולטרה – זוג נשוי על סרקופג אטרוסקי, באתר של ורדה מאייר
מראה כללי עם בית הטבילה
| --- | --- |
בקרת זהויות :  NLI: 987007566728005171  BnF: cb11953013z (data)  GND: 4078949-4  LCCN: n81003082  MusicBrainz: 81cb658a-4ed7-42e1-971b-e7ecfb21bc3c  NKC: ge561327  VIAF: 144251024   WorldCat (עם VIAF): 144251024 
שער הקשת בוולטרה. במשקופי השער בולטות האבנים הגדולות שהן שריד מהחומה האטרוסקית